จะดื่มแอลกอฮอลล์ได้ในเวลากี่เดือนหลังผ่าครับ
สวัสดีค่ะ หากเพิ่งผ่าตัด ควรงดดื่มแอลกอฮอล์ เพราะ- หลังการผ่าตัด หากได้รับยาปฏิชีวนะฆ่าเชื้อทาน การดื่มแอลกอฮอล์ อาจไปมีผลลดประสิทธิภาพของยาปฏิชีวนะลง ทำให้แผลผ่าตัดเสี่ยงต่อการติดเชื้อได้- แอลกอฮอล์มีผลลดการแข็งตัวของเลือด และยิ่งหากมีโรคเกี่ยวกับการแข็งตัวของเลือด อาจมีผลทำให้มีเลือดซึมออกเรื่อยๆ และเป็นสาเหตุที่อาจทำให้ติดเชื้อแทรกซ้อนตามมาได้- แอลกอฮอล์กระตุ้นให้มีการขับธาตุสังกะสีออกจากร่างกายมากกว่าปกติ ส่งผลให้แผลหายช้าได้- แอลกอฮอล์มีผลไปลดการดูดซึมของสารอาหารต่างๆ ทั้งกรดอะมิโน วิตามิน และแร่ธาตุต่างๆ ซึ่งสารอาหารเหล่านี้ จำเป็นต่อการซ่อมแซมของบาดแผลดังนั้น หลังการผ่าตัด และในช่วงที่แผลภายนอกยังไม่หายสนิทดี ก็ไม่ควรดื่มแอลกอฮอล์ แต่หากแผลหายสนิทดีแล้ว ได้รับการตัดไหมแล้ว ก็สามารถดื่มแอลกอฮอล์ได้ ทั้งนี้ ระยะการหายของแต่ละคน อาจไม่เท่ากัน แต่โดยส่วนใหญ่ก็ประมาณ 7-10 วัน แผลภายนอกก็จะหายสนิทดีค่ะ อย่างไรก็ตาม แผลภายใน หรือเอ็นนั้น ยังจะไม่สมานสนิทกันดี หากจะดื่มก็ควรดื่มในปริมาณไม่มาก แต่เนื่องจากแอลกอฮอล์ไม่ได้มีประโยชน์ต่อร่างกาย หากเป็นไปได้ ก็ไม่ควรดื่มค่ะ